पराजय से विचलित कर्ण कुछ ऐसा करना चाहता था, जिससे सब उसे महान योद्धा समझें। कर्ण ने दुर्योधन के सामने प्रस्ताव रखा कि वह दिग्विजय पर जाना चाहता है और सभी राजाओं को अपने अधीन कर उनसे कर प्राप्त कर अपना पराक्रम दिखाना चाहता है। दुर्योधन ने प्रसन्न होकर एक बड़ी सेना कर्ण के सुपुर्द कर दी। कर्ण ने चारों दिशाओं को जीत लिया। जब वह वापस आया तो दुर्योधन ने उसका विधिवत सत्कार किया और उसकी दिग्विजय की घोषणा कराई। दुर्योधन ने पाण्डवों का बड़ा भारी राजसूय यज्ञ देखा था, अतः उसकी इच्छा हुई कि मैं भी ऐसा ही एक विशाल यज्ञ करूँ।